Diari Oficial de la Generalitat Valenciana


Sumari del DOGV 7164, del 02-12-2013 (2013/11485)

Correcció d'errades de la licitació número CNMY13/DCA/11. Servici de neteja de l'edifici situat en l'avinguda Doctor Gadea, número 10, d'Alacant, dependent de la Conselleria de Presidència i Agricultura, Pesca, Alimentació i Aigua.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7164

Data del DOGV
:   02-12-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/11917


Data del document
:   28-11-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Correcció d'errades

Correcció d'errades

 Descriptors 

:   * Conselleria de Presidència i Agricultura, Pesca, Alimentació i Aigua
    * contracte de serveis

Correcció d'errades de la licitació número CNMY13/DCA/11. Servici de neteja de l'edifici situat en l'avinguda Doctor Gadea, número 10, d'Alacant, dependent de la Conselleria de Presidència i Agricultura, Pesca, Alimentació i Aigua. [2013/11959]  
En el Diari Oficial de la Comunitat Valenciana número 7162, de data 28 de novembre de 2013, s'ha publicat la Resolució de la Conselleria de Presidència i Agricultura, Pesca, Alimentació i Aigua, per la qual es fa pública convocatòria de licitació per procediment obert, tramitació ordinària, per al contracte del servici de neteja de l'edifici situat en l'avinguda Doctor Gadea, número 10, d'Alacant, dependent de la Conselleria de Presidència i Agricultura, Pesca, Alimentació i Aigua.  
  
S'ha observat un error en l'apartat 7.a, Classificació, que haurà de quedar redactat de la manera següent:  
«a) Classificació:  
No s'exigix classificació per raó de la quantia del contracte. No obstant això, quedaran exemptes de justificar la solvència exigida en els apartats següents les empreses que estiguen classificades en el grup U, subgrup 1, en qualsevol categoria.  
S'acreditarà la solvència econòmica i financera i tècnica o professional; la solvència econòmica i financera s'acreditarà conforme a l'article 75.1.c, aportant declaració sobre el volum de negocis i, si és el cas, sobre el volum de negocis en l'àmbit d'activitats corresponent a l'objecte del contracte, referit als tres últims exercicis disponibles en funció de la data de creació o d'inici de les activitats de l'empresari, en la mesura que es dispose de les referències del mencionat volum de negocis.  
  
Si per una raó justificada, l'empresari no està en condicions de presentar les referències sol·licitades, serà autoritzat a acreditar la seua solvència econòmica i financera per mitjà de qualsevol altre document que considere apropiat l'òrgan de contractació.  
Respecte a la solvència tècnica o professional, caldrà ajustar-se al que disposa l'article 78.a, per mitjà d'una relació dels principals servicis o treballs realitzats en els últims tres anys que incloga l'import, les dates i el destinatari, públic o privat, d'estos. Els servicis o treballs efectuats s'acreditaran per mitjà de certificats expedits o visats per l'òrgan competent, quan el destinatari siga una entitat del sector públic; quan el destinatari siga un subjecte privat, per mitjà d'un certificat expedit per este o, a falta d'este certificat, per mitjà d'una declaració de l'empresari; si és el cas, estos certificats seran comunicats directament a l'òrgan de contractació per l'autoritat competent.  
  
Així mateix, hauran de presentar de conformitat amb l'article 78.h declaració on s'indique la maquinària, el material i l'equip tècnic de què es disposarà per a l'execució dels treballs o prestacions, a la qual s'adjuntarà la documentació acreditativa pertinent.  
La data límit de presentació d'ofertes establida en l'apartat 7.b i la d'obertura d'ofertes dels sobre B i C establides en l'apartat 8.g hauran de computar-se a partir de la publicació d'este anunci en el Diari Oficial de la Comunitat Valenciana.»  
  
València, 28 de novembre de 2013.- El subsecretari, p. d. (Resolució 30.09.2013, DOCV 01.10.2013): Rafael Sánchez Pellejero.